b"\n_START_ARTICLE_\nGeorge Edwards (naturalista)\n_START_SECTION_\nBibliotecari del Royal College of Physicians\n_START_PARAGRAPH_\nEl 1733, recomanat per Sir Hans Sloane, va ser contractat com a bibliotecari del Royal College of Physicians de Londres. Sir Hans Sloane, fundador del British Museum, havia contractat Edwards com a pintor d'hist\xc3\xb2ria natural feia alguns anys. Aquest havia dibuixat figures de miniatura d'animals per enc\xc3\xa0rrec de Sloane. Edwards es reunia amb ell un cop per setmana per compartir novetats i un caf\xc3\xa8. Sloane sufragava les despeses d'Edwards amb un pagament anual. Va servir com a bibliotecari durant\xc2\xa0trenta-sis anys. Alhora, va ser nomenat Fellow de la Royal and Antiquarian Society. I tamb\xc3\xa9 va ser premiat amb la Medalla Copley.\n_START_SECTION_\nOrnitologia\n_START_PARAGRAPH_\nEl 1743 va publicar el primer volum de la seva A Natural History of Uncommon Birds, el quart volum del qual apareixeria el 1751, i tres volums de suplement, sota el t\xc3\xadtol Gleanings of Natural History, que serien publicats el 1758, 1760 i 1764 respectivament. Les dues obrs incorporen gravats i descripcions de m\xc3\xa9s de 600 temes d'hist\xc3\xb2ria natural que no havien estat descrts o informats. Aix\xc3\xad mateix, va afegit un \xc3\xadndex general en franc\xc3\xa8s i angl\xc3\xa8s, el qual seria subministrat despr\xc3\xa9s amb els noms de la classificaci\xc3\xb3 lineana pel propi Carl von Linn\xc3\xa9, amb qui va mantenir una correspond\xc3\xa8ncia freq\xc3\xbcent. _NEWLINE_Aproximadament cap el 1764 es va retirar a Plaistow, Essex, on trobaria la mort a l'edat dels vuitanta._NEWLINE_Tamb\xc3\xa9 va escriure Essays of Natural History (1770) , Elements of Fossilogy (1776)._NEWLINE_Les l\xc3\xa0mines d'Edwards van apar\xc3\xa8ixer a l'obra de Johann Seligmann Sammlung verschiedener ausl\xc3\xa4ndischer und seltener V\xc3\xb6gel. Alguna de les l\xc3\xa0mines en color que van apar\xc3\xa8ixer a la seva Natural History of Birds van ser pintades per Peter Paillou._NEWLINE_Diadophis punctatus edwardsii, una subesp\xc3\xa8cie de serp Nord-americana, va ser anomenada en honor seu."